ปารีณา ไกรคุปต์

ปารีณา ไกรคุปต์ (ชื่อเล่น: เอ๋, เกิด 19 พฤษภาคม ค.ศ. 1976) เป็นนักการเมืองชาวไทย เป็นสมาชิกสภาผู้แทนราษฎรจังหวัดราชบุรี 4 สมัย
คำพูด

ทุกคนก็เห็นว่าดิฉันถูกปฏิบัติเกินกว่าคนอื่นด้วยซ้ำ ชาวบ้านประกาศให้ออกจากพื้นที่ภายใน 30 วัน แต่ของดิฉันถูกประกาศให้ออกจากพื้นที่ภายใน 7 วัน ถูกกระทำเยอะมาก หรือเพราะว่าดิฉันชื่อปารีณาหรือไม่ ทุกคนจึงมาทำแบบนี้
วันนี้น้องโชคดี ไม่ถูกดำเนินคดีข้อหาหมิ่นประมาทโดยการโฆษณาจากเจ้าหน้าที่ตำรวจ โทษแรง เจ้าหน้าที่เมตตา ดังนั้น ขอฝากความหวังดีว่า จะทำไร เป็นเครื่องมือใคร ปรึกษาแม่ที่บ้านด้วยค่ะ
สภาถูกวิพากษ์วิจารณ์เรื่องการแต่งกายจนเกิดความเสียหาย ตั้งแต่มีรัฐสภามาไม่เคยถูกวิจารณ์เรื่องการแต่งกายมาประชุมมากขนาดนี้ สิ่งที่เกิดขึ้นเกิดจากสำนึกถูกผิด เกิดจากรากเหง้า ต่างครอบครัว ต่างการอบรมสั่งสอนมาจากที่บ้าน ตนไม่ขัดเรื่องการแต่งกายชุดผ้าไทย เพราะเป็นการส่งเสริมชุดผ้าไทย เพียงแต่การแต่งกายเหล่านี้ควรแต่งกายให้ถูกสถานที่ ถูกกาละเทศะ เพราะสภาไม่ใช่ที่มาหมุนตัวเล่นๆ
สร้างกระแส การทำร้ายร่างกายครั้งนี้สร้างความหวาดกลัวทั่วไป ทุกวันนี้ ไม่มีใครที่จะโง่พอไปทำร้ายร่างกายฝ่ายตรงข้าม ยิ่งถ้าเป็นจ่านิวแล้ว ยิ่งไม่มีใครไปยุ่งแน่นอน ก็ได้ชัยชนะเลือกตั้งไปเรียบร้อยแล้วด้วย แต่ถ้าว่าช่วงนี้ พรรคอนาคตดับมีกระแสขาลงอย่างต่อเนื่อง หากว่าถ้าจ่านิวถูกพวกเดียวกันทำร้าย เพราะเพียงต้องการปลุกระดม สร้างกระแสความสงสาร สร้างภาพไม่ดี กล่าวหาฝ่ายตรงข้าม ดิฉันขอประนามคนที่อยู่เบื้องหลังการทำร้ายร่างกายจ่านิวให้ถูกยุบพรรค และขอให้หัวหน้าพรรค เลขาฯพรรค และโฆษกพรรค ต้องติดคุก โดยอธิษฐานให้โฆษกพรรคติดคุกคนแรกเลย การเมืองไม่จำเป็นต้องใช้ความรุนแรงในการสร้างให้ตนเองดูดี และคนอื่นดูแย่ การสร้างให้ตนเองดูดี คือการทำความดี ไม่ใช่วันๆคิดแต่จะโซเชียลสร้างกระแสไปวันๆ จนมาวันนี้ กระแสเริ่มปั่นไม่ขึ้น จึงนำความรุนแรงเข้ามาในเกมส์การเมือง สกปรกและโหดมาก
อยากจะฝากถึง พล.ต.อ.เสรีพิศุทธ์ ว่า ส.ส.กับตำรวจอำนาจอาจต่างกัน ขอให้ท่านใช้อำนาจด้วยความระมัดระวัง ในฐานะที่ชื่อก็บอกอยู่แล้วว่าผู้แทนราษฎร มีหน้าที่รับใช้ประชาชน อยากให้ท่านวางตัวและกิริยาให้เกียรติคนอื่น คำพูดคำจาก็อยากให้นุ่มนวลลง
เรื่องที่เกิดขึ้นมีผู้มาร้องเรียน และตนในฐานะผู้แทนประชาชนมีหน้าที่ต้องช่วยเหลือประชาชนที่ได้รับความทุกข์ร้อนและไม่เป็นธรรม หากตนเพิกเฉยก็ไม่เหมาะสมที่จะมาทำหน้าที่กินเงินภาษีของประชาชนทั้งประเทผส การที่นางสมพร ส่งทีมทนายความไปในพื้นที่ปัญหามาถึง 3 ครั้ง แต่ตกลงกับชาวบ้านไม่ได้ ทั้งๆที่นางสมพรก็รู้อยู่แล้วว่า ไม่ใช่หน้าที่ของชาวบ้านที่จะไปพิสูจน์พื้นที่ป่า เป็นหน้าที่ของเจ้าหน้าที่รัฐ ซึ่งในครั้งที่สามที่ นางอรสา ตัวแทนนางสมพร พูดว่า จะคืนที่ดินให้ แต่ต้องให้ชาวบ้านพิสูจน์พื้นที่ให้ได้ จึงจะคืน ทำให้ชาวบ้านไม่พอใจมาก จึงนำมาสู่การร้องเรียนมาที่ตน
การที่นางสมพรกล่าวว่าให้หยุดดำเนินการไม่เช่นนั้นจะดำเนินคดีนั้น ตนให้ความเคารพนางสมพรในฐานะผู้อาวุโส แต่เรื่องนี้เป็นประเด็นจากชาวบ้าน มีเจ้าทุกข์ชัดเจน เพราะฉะนั้นหากนางสมพรจะฟ้องร้องดำเนินคดีกับตน ตนก็ไม่ขัดข้อง เพราะถือว่าทำหน้าที่เป็นกระบอกเสียงให้กับชาวบ้านในพื้นที่
คำคมเกี่ยวกับ ปารีณา ไกรคุปต์
ถ้าคุณปารีณา เป็นนักการเมืองหญิงที่มีสมองก็ต้องบอกว่า การเป็น ส.ส.หญิง ทำงานยาก หน้าที่ของ ส.ส.หญิง ดิฉันจะต่อสู้สิทธิสตรี ความเข้มแข็งของสตรี EMPOWER ของผู้หญิง ไม่ใช่อยากเกิดเป็นผู้ชายค่ะ ไอ้ความอยากเกิดเป็นผู้ชายมันเป็นความสิ้นคิด สิ้นหวัง มันเป็นความขี้แพ้ เกิดเป็นผู้หญิงก็ต้องทำให้สถานภาพของผู้หญิงมันดีขึ้น ไม่ใช่ไปรอเกิดเป็นผู้ชายในชาติหน้า ซึ่งไม่มีใครรับประกันว่าจะได้เกิดหรือเปล่า จะได้เกิดเป็นผู้ชายหรือเปล่า หรือจะได้เกิดเป็นคนหรือเปล่าด้วย  แต่จะแปลงเพศก็ได้นะคะ ทรานส์แมน (TransMan) เป็นได้นะคะ

ลักขณา ปันวิชัย, ชาติหน้าจะได้เกิดเป็นคนหรือเปล่า! "แขก คำผกา" ซัด "เอ๋ ปารีณา" หลังอยากเกิดเป็นผู้ชาย

“กรณีที่ ส.ส.ปารีณา แห่งพรรคพลังประชารัฐ ที่เข้าผิด ว่าการที่จ่านิวโดนทำร้ายเป็นการสร้างกระแส โดยพรรคการเมืองบางพรรค เพื่อปั่นกระแสโซเชียลให้ตัวเองดูดี คุณปารีณาโพสต์ข้อความในลักษณะนี้เสมือนคุณปารีณารู้ข้อมูลมากกว่าตำรวจในพื้นที่ซึ่งทำคดีนี้เสียอีกนะครับ”
ผมขอถามคุณปารีณาตรงๆ บนสื่อออนไลน์ของผมตรงนี้หน่อยครับว่า 1.ทำไม ส.ส.พรรคพลังประชารัฐ เขตหนอกจอก ต้องโพสต์ข้อความเชิงสะใจ และ เคียดแค้น จ่านิว โดยบอกว่า “สิ่งที่นิวโดน นั้นน้อยไป” 2. ทำไมกล้อง CCTV ในบริเวณจุดเกิดเหตุจำนวนกว่า 13 ตัวถึงยังไม่มีภาพออกมาสู่สาธารณชน ทั้งๆที่หากเป็นคดีอื่น เหตุเกิดขึ้นมาไม่กี่ชั่วโมง ก็มีภาพออกมาประกอบคดีแล้ว 3. ทำไมตำรวจ สน.มีนบุรี จึงยังไม่สามารถสรุปคดีได้ ยิ่งหากเป็นคดีที่ง่ายอย่างที่คุณว่าเช่นนี้ ต้องยิ่งเร็ว หรือมัวแต่ยุ่งไปเฝ้าบ้าน พล.อ.ประวิตร อยู่หรือไม่ ถึงไม่มีเวลามาหาตัวผู้กระทำเหตุเช่นนี้
และหากคุณปารีณาจะกรุณา ช่วยให้ผู้ใหญ่ในพรรคของท่าน ไปถาม พล.อ.ประยุทธ์ ให้ช่วยหาความจริงหน่อยนะครับ เพื่อจะได้เกิดความกระจ่างว่า ใครกันแน่ที่สร้างกระแส หรือใครกันแน่ที่โกหกประชาชน คุณปารีณาเป็นถึง ส.ส. และเป็นมาหลายสมัยแล้ว เวลาท่านจะโพสต์อะไร ท่านควรใช้เหตุ ใช้ผล ใช้สติ คิด วิเคราะห์ และประเมินถ้อยคำของท่านให้ถี่ถ้วนก่อน วันนี้ ประชาชนถูกทำร้ายร่างกาย เพียงเพราะความเห็นต่าง ต่อให้ท่านมองว่าเขาคือฝ่ายตรงข้าม ซึ่งไม่ว่าเขาจะอยู่ข้างไหน เขาก็ไม่ควรถูกใครทำร้าย
วันนี้ทุกคนกำลังร่วมมือกัน ช่วยกันติดตาม และสอดส่องการทำงานของภาครัฐในการหาคนผิดมาลงโทษ ท่านในฐานะส.ส.ควรช่วยกันในส่วนนี้ ไม่ใช่มาคอยพูดจาประชดประชัน สร้างความแตกแยกให้เพิ่มเรื่อยๆในสังคม และหากไม่รู้จริง ไม่พูดซักเรื่องก็ได้นะครับ

ตรีรัตน์ ศิริจันทโรภาส

เราพยายามตรวจสอบทุกพื้นที่ที่มีการออก พ.ร.ก.ปฏิรูปที่ดินว่า มีการดำเนินการของ ส.ป.ก. โดยตั้งข้อสังเกตว่า ใครจะเป็นคนแจ้งก่อน เพราะกฎหมายของกรมป่าไม้ กับ ส.ป.ก. เวลาสู้คดีใช้คนละฉบับ และความเป็นจริงเรื่องไม่ได้เพิ่งเกิดขึ้น แต่เกิดขึ้นมานานแล้ว จึงต้องไปสอบผู้ใหญ่บ้าน ซึ่งเท่าที่สอบถาม น.ส.ปารีณา ซึ่งทราบ ส.ป.ก. ยังไม่ได้ดำเนินการสอบข้อเท็จจริง และนายวิษณุ เครืองาม รองนายกฯ ระบุว่า มีอยู่ส่วนหนึ่งของการดำเนินการของ ส.ป.ก. ที่ระบุว่า เมื่อใดก็แล้วแต่ที่มีงบประมาณ หรือทำแผน จึงต้องไปตรวจสอบว่า ที่ดินที่ประกาศกฤษฎีกาแล้วมีการยกเลิก และกลับมาประกาศใหม่ ส.ป.ก.ได้มีการวางแผนอะไรหรือไม่ โดยต้องดูว่า ที่ดินที่ราชบุรี ที่ส.ป.ก. ให้ดำเนินการ มีการจัดสรรงบประมาณไปเมื่อไหร่ สิ่งที่น่าสังเกตคือ บางคนที่ประกาศออกกฤษฎีกา จนถึงปัจจุบัน บางแปลงมีการออกโฉนดที่ดินไปแล้ว ทำไมบางแปลงออก บางแปลงไม่ออก ไม่ได้อยู่ในผืนเดียวกันหรือ อีกทั้งพบว่า เอกสารที่เกษตรอำเภอไม่มี หายหมด ดังนั้น เราสงสัยว่า ข้อเท็จจริงที่ ส.ป.ก. และกรมป่าไม้ได้มานั้น ได้มาได้อย่างไร ทั้งนี้ ในวันนี้ตนในฐานะทีมทนายที่ต่อสู้คดีให้ น.ส.ปารีณา เรามีแนวคิดอย่างเดียวว่า จะทำอย่างไรให้ข้อเท็จจริงปรากฎ และต่อสู้ทางคดี ไม่ใช่การตอบโต้ทางสังคม

ทศพล เพ็งส้ม

ศรีนวล ลอยหน้า ปารีณา ลอยนวล

อดิศร เพียงเกษ
อ้างอิง